Borrador do anteproxecto de lei de bibliotecas e do patrimonio biblio…\nBorrador do anteproxecto de lei de bibliotecas e do patrimonio bibliográfico de Galiza\nOpcións 4º eso final by orimugardos 758 views\nProposición non de lei para o seu d... by Escuela Superior ... 173 views\nInterpelación á Mesa do Parlamento ... by Escuela Superior ... 190 views\nORIENTACIÓN VOCACIONAL- 4º E.S.O by SONIAMARIA1975 236 views\nPregunta para a súa resposta por es... by Escuela Superior ... 203 views\nProposición non de lei para o seu d... by Escuela Superior ... 138 views\n1. BORRADOR DO ANTEPROXECTO DE LEI DE BIBLIOTECAS E DO PATRIMONIO BIBLIOGRÁFICO DE GALIZA. 1\n2. Borrador de 20 de febreiro de 2009. 2\n3. ANTEPROXECTO DA LEI DE BIBLIOTECAS E DO PATRIMONIO BIBLIOGRÁFICO DE GALIZA EXPOSICIÓN DE MOTIVOS. TÍTULO I DISPOSICIÓNS XERAIS. Artigo 1. Obxecto Artigo 2. Ambito de aplicación. Artigo 3. Definicións. Artigo 4. Principios de actuación en materia de bibliotecas. TITULO II. DO SISTEMA GALEGO DE BIBLIOTECAS. Artigo 5. Definición do sistema galego de bibliotecas. Artigo 6. Obrigas das bibliotecas integradas no sistema. Artigo 7. Organo de dirección e coordinación. Artigo 8. Consello de cooperación bibliotecaria. Artigo 9. Funcións do Consello de Cooperación Bibliotecaria. Artigo 10. A Biblioteca Nacional de Galiza. TÍTULO III. DA REDE DE BIBLIOTECAS DE GALIZA. Capítulo I. Definición e estrutura da rede. Artigo 11. Definición da rede Artigo 12. Estrutura da rede. Artigo 13. Bibliotecas centrais territoriais. Artigo 14. Bibliotecas centrais municipais. Artigo 15. Bibliotecas de bairro. Artigo 16. Servizos bibliotecarios móbiles. Capítulo II. Rexime de prestación dos servizos bibliotecarios. Artigo 17. Definición das bibliotecas públicas integradas na rede. Artigo 18. Funcións das bibliotecas públicas. Artigo 19. Obrigas dos titulares das bibliotecas públicas. Artigo 20. Rexime dos fondos bibliográficos. Artigo 21. Dereitos e obrigas dos usuarios e usuarios do servizo bibliotecario público. Artigo 22. Normalización técnica. Artigo 23. Rexistro de bibliotecas e obrigas estatísticas. Artigo 24. Inspección da rede de bibliotecas de Galiza. Artigo 25. Mapa de Bibliotecas Públicas de Galiza. Artigo 26. Rexime xurídico dos bens inmóbeis destinados a biblioteca pública. Artigo 27. Dotación e selección do persoal ao servizo das bibliotecas da Rede. TÍTULO IV. DAS BIBLIOTECAS UNIVERSITARIAS, ESCOLARES E ESPECIALIZADAS. 3\n4. ANTEPROXECTO DA LEI DE BIBLIOTECAS E DO PATRIMONIO BIBLIOGRÁFICO DE GALIZA Artigo 28. Bibliotecas universitarias. Artigo 29. Bibliotecas escolares. Artigo 30. Bibliotecas especializadas TÍTULO V. DO PATRIMONIO BIBLIOGRÁFICO DE GALIZA. Artigo 31. Definición do patrimonio bibliográfico de Galiza. Artigo 32. Rexime xurídico. Artigo 33. Adquisición pública de patrimonio bibliográfico. Artigo 34. Depósitos. Artigo 35. Doazóns e legados. Artigo 36. Saída de obras do patrimonio bibliográfico. Artigo 37. Da restauración e dixitalización do patrimonio bibliográfico. TÍTULO VI. REXIME SANCIONADOR. Artigo 38. Infraccións. Artigo 39. Infraccións leves. Artigo 40. Infraccións graves. Artigo 41. Infracións moi graves. Artigo 42. Responsabilidade das infraccións. Artigo 43. Sancións Artigo 44. Organos competentes. Artigo 45. Procedemento. Artigo 46. Prescrición de infraccións e sancións. DISPOSICIÓNS ADICIONAIS. Disposición adicional primeira. Dereitos derivados da propiedade intelectual. Disposición adicional segunda. Patrimonio bibliográfico da Igrexa Católica. DISPOSICIÓN TRANSITORIA. DISPOSICIÓNS DERROGATORIAS DISPOSICIÓNS DERRADEIRAS. 4\n5. ANTEPROXECTO DA LEI DE BIBLIOTECAS E DO PATRIMONIO BIBLIOGRÁFICO DE GALIZA EXPOSICIÓN DE MOTIVOS As bibliotecas constitúen servizos culturais e informativos da máxima relevancia para unha sociedade avanzada. A través deles se posibilita o cumprimento de importantes mandatos constitucionais, como son o acceso de todos e todas á cultura, nos termos previstos no artigo 44 da Constitución, a participación dos cidadáns na vida cultural (artigo 9.2, reiterado polo artigo 4 do noso Estatuto de Autonomía) e a conservación e promoción do patrimonio cultural do pobo galego (artigo 46 da Constitución), do que o patrimonio bibliográfico fai parte. O Estatuto de Autonomía de Galiza establece no seu artigo 32 que lle corresponde á Comunidade Autónoma a defensa e promoción dos valores culturais do pobo galego. O artigo 27.18 do Estatuto atribúelle á nosa Comunidade a competencia exclusiva sobre as bibliotecas de interese da nosa Comunidade, sen prexuízo do disposto no artigo 149.1.28 da Constitución española. Para satisfacer estes mandatos constitucionais e estatutarios, o Parlamento de Galiza aprobou no seu día a Lei 14/1989, do 11 de outubro, de Bibliotecas, que por vez primeira regulou o sistema bibliotecario galego cun afán de coherencia e sistematización das políticas públicas das bibliotecas do noso país. Poucos meses depois, a Comunidade Autónoma asumiu a xestión das bibliotecas de titularidade estatal ubicados no País, mercé aos convenios de encomenda de xestión asinados co Goberno central o 5 de decembro de 1989. A Lei 8/1995, de 30 de outubro, de patrimonio cultural de Galiza, dedicoulle un artigo e un título (o 75, Título VI), ao patrimonio bibliográfico. O goberno galego foi desenvolvendo durante os anos noventa unha serie de normas regulamentarias que permitiron despregar o sistema galego de bibliotecas tal e como hoxe o coñecemos. Porén, co paso do tempo, e pese ao Decreto 41/2001, do 1 de febreiro, de refundición da normativa en materia de bibliotecas, a regulación legal das nosas bibliotecas foi ficando obsoleta, a medida que se produciu toda unha serie de cambios normativos, como a Lei 5/1997, do 22 de xullo, de Administración local de Galiza, a Lei galega 17/2006, de 27 de decembro, do libro e da lectura de Galiza, así como os aspectos básicos da Lei 10/2007, de 22 de xuño da Lectura, do Libro e das Bibliotecas, aprobada polo Parlamento español, que fai fincapé en determinados mecanismos de cooperación bibliotecaria. 5\n6. ANTEPROXECTO DA LEI DE BIBLIOTECAS E DO PATRIMONIO BIBLIOGRÁFICO DE GALIZA Os cambios e tendencias de evolución das bibliotecas galegas van alén hoxendía, e fan necesaria a elaboración dunha lei que os regule e potencie: a propia transferencia da xestión das bibliotecas públicas do Estado e a próxima asunción da súa titularidade; a creación e desenvolvemento de novas bibliotecas nos concellos; a necesidade de incorporar o concepto de Rede de Bibliotecas Públicas de Galiza, definido no desenvolvemento normativo posterior á Lei; a creación da Biblioteca Nacional de Galiza, co seu papel de institución central do sistema galego de bibliotecas; a necesidade de mellorar os mecanismos de protección e difusión do patrimonio bibliográfico galego; ou a expansión das novas tecnoloxías de acceso á información e á documentación, das que nascen as denominadas bibliotecas dixitais. A lei aborda todos estes aspectos, tratando de dar unha regulación sistemática e xeral que busca respostar aos reptos de mellora dos servizos bibliotecarios galegos e do noso patrimonio bibliográfico. A tal efecto estrutúrase en seis títulos, dúas disposicións adicionais, unha transitoria, unha derrogatoria e dúas disposicións derradeiras. O Título I (Disposicións xerais) define o obxecto e ámbito de aplicación da Lei, fornecendo as definicións dos principais conceptos utilizados na mesma. Asimesmo, introdúcense catro principios transversais de actuación no conxunto da materia de bibliotecas. O Título II (Do sistema galego de bibliotecas) define o conxunto de órganos, medios, redes e servizos bibliotecarios existentes en Galiza que, mediante relacións de cooperación e coordinación, actúan conxuntamente para fornecer servizos bibliotecarios de calidade en beneficio do pobo galego. Os niveis dese sistema son: o órgano de dirección e coordinación; o Consello de Cooperación Bibliotecaria; a Bibilioteca Nacional de Galiza; as redes de bibliotecas públicas; as bibliotecas universitarias, as bibliotecas escolares de centros de ensino non universitario, e as bibliotecas especializadas. Por último, forman parte do sistema as bibliotecas de titularidade privada que se teñan integrado na Rede de Bibliotecas Públicas de Galicia mediante orde da Consellaría competente en materia de cultura, ou reciban dos poderes públicos subvencións en cuantía superior á metade do seu orzamento ordinario durante tres anos consecutivos ou cinco alternos. Especial atención merece neste título o papel outorgado á Biblioteca Nacional de Galiza, centro promotor da cultura galega e coordinador para a recuperación, conservación e difusión do patrimonio bibliográfico galego, calquer que sexa a súa ubicación. No seu labor ten especial relevancia a recuperación e difusión da produción cultural feita en Galiza e da realizada no idioma galego, en razón do papel que o libro galego, xunto cos diferentes soportes culturais, desempeña na recuperación dos elementos máis profundos e enraizados da nosa cultura. Esta responsabilidade cara á cultura galega é na que a Biblioteca Nacional de Galiza debe contar cun papel central e impulsor. Debe ademais ser compartido por todo o sistema bibliotecario, e en especial polas redes ou sistemas de bibliotecas públicas e escolares, en canto que, tal como sinala a Resolución do Parlamento Europeo de 23 de outubro de 1998 sobre o papel das 6\n7. ANTEPROXECTO DA LEI DE BIBLIOTECAS E DO PATRIMONIO BIBLIOGRÁFICO DE GALIZA bibliotecas públicas na sociedade moderna, estas institucións “revisten unha especial importancia para manter vivas a lingua, a literatura e a cultura propias”. O Título III aborda en sendos capítulos a definición e estrutura da rede de bibliotecas de Galiza, así como o rexime de prestación dos servizos bibliotecarios. A idea central do primeiro capítulo é a definición dunha tipoloxía triple de bibliotecas, en función dos seus cometidos e o territorio ao que presten servizos: bibliotecas centrais territoriais, bibliotecas centrais municipais, e bibliotecas de bairro. As mallas de territorio que non sexan atendidas por estas bibliotecas deberán ser obxecto de atención por servizos bibliotecarios móbiles. A clave esencial de determinación e concreción da rede é o Mapa de Bibliotecas Públicas de Galiza, instrumento planificador elaborado mediante procedemento participativo, que se regula no artigo 25 da Lei. Tamén destaca a explícita previsión de mecanismos como a encomenda de xestión ou os consorcios administrativos que posibilitan a xeración de economías de escala, cooperación e auxilio interadministrativo para a prestación dun servizo bibliotecario de acceso á cultura nas mellores condicións disponíbeis. O segundo capítulo adícase a establecer, desde un claro enfoque dos servizos bibliotecarios como servizos públicos, os distintos aspectos específicos do seu rexime xurídico: funcións das bibliotecas da rede, obrigas dos seus titulares, deberes e obrigas dos seus usuarios, rexime dos seus fondos e dos bens inmóbeis que lle dan soporte físico, normalización técnica, habilitación da potestade inspectora, etc. A lei adopta as previsións básicas para adaptar a xestión das bibliotecas públicas galegas ao contexto dixital. A administración electrónica é unha realidade xa ineludíbel para todas as administracións públicas, desde o momento en que a Lei estatal 11/2007, do 22 de xuño, de acceso electrónico dos cidadáns aos servizos públicos, así como a Recomendación da Comisión Europea de 24 de agosto de 2006 sobre dixitalización e accesibilidade en liña do material cultural e a conservación dixital (2006/585/CE), contemplan prazos e sistemas concretos de incorporación dos sistemas de xestión documental ao ámbito dixital, así como os dereitos dos cidadáns a seren usuarios de tales sistemas e a relacionarse electronicamente coas administracións. O Título IV regula as especificidades das bibliotecas universitarias, escolares e especializadas. O Título V aborda unha regulación propia coa que se trata de potenciar os mecanismos xurídicos de protección e recuperación do patrimonio bibliográfico. O artigo 31 introduce a posibilidade de declarar ben bibliográfico de especial interese para Galiza aquelas obras que, sen chegaren a satisfacer as condicións previstas para a declaración de patrimonio bibliográfico por ministerio da lei, posúan especiais valores que aconsellen a súa protección, ora como ben de interese cultural, ora como ben catalogado. Trátase tamén de potenciar a posta á disposición pública dos bens do 7\n8. ANTEPROXECTO DA LEI DE BIBLIOTECAS E DO PATRIMONIO BIBLIOGRÁFICO DE GALIZA patrimonio bibliográfio mediante a adquisición onerosa ou gratuíta, temporal ou definitiva. Asimesmo, a Biblioteca Nacional de Galiza asume a función de tutela dos procesos de restauración e dixitalización do patrimonio bibliográfico galego. O Título VI ocúpase de tipificar as infraccións e sancións na materia, regulando tamén outros aspectos do exercicio da potestade sancionadora sometidos á reserva de lei, conforme á lei de procedemento administrativo común e á doutrina do Tribunal Constitucional. As dúas disposicións adicionais abordan, respectivamente, unha trasposición ao dereito autonómico da regulación prevista na lexislación básica estatal sobre a remuneración dos dereitos de autor no caso do empréstimo bibliotecario, e as obrigas que deberá observar, en todo caso, a Igrexa Católica respecto do patrimonio bibliográfico galego que obre no seu poder. Dacordo co previsto no artigo 13.2 do Estatuto de Autonomía de Galiza e 24 da Lei reguladora da Xunta e do seu Presidente, sanciono e promulgo no nome de El-Rei a Lei de Bibliotecas. 8\n9. ANTEPROXECTO DA LEI DE BIBLIOTECAS E DO PATRIMONIO BIBLIOGRÁFICO DE GALIZA TÍTULO I. DISPOSICIÓNS XERAIS Artigo 1. Obxecto. Constitúe o obxecto da presente Lei: a) O establecemento das bases e das estruturas fundamentais para a planificación e desenvolvemento do sistema bibliotecario de Galiza. b) A regulación da organización, funcionamento, coordinación, avaliación e promoción das bibliotecas de Galiza como servizos culturais que garanten o dereito dos cidadáns galegos a acceder en condicións de igualdade á cultura, a lectura, a información e o coñecemento. c) A regulación, defensa e enriquecimento do patrimonio bibliográfico de Galiza. Artigo 2. Ambito de aplicación A presente lei é de aplicación: a) Ás bibliotecas de titularidade pública ou privada que estexan ubicadas en Galiza e presten un servizo público cultural, sen prexuízo das competencias exclusivas do Estado sobre determinados aspectos das bibliotecas de titularidade estatal. b) Ás bibliotecas e ás coleccións bibliográficas, públicas ou privadas, que conteñan un fondo de especial valor cultural para Galiza. c) Aos restantes titulares do patrimonio bibliográfico galego. Artigo 3. Definicións. Aos efectos da presente Lei, enténdese por: 1. Biblioteca. Calquera organización, individual ou colectiva, resultante da estruturación de unha ou varias unidades que, a través dos procesos, dos medios técnicos e persoais e dos servizos adecuados, teña como misión a reunión, conservación e difusión de documentos publicados ou creados para a súa difusión en calquera soporte e formato, coa finalidade de facilitar á cidadanía o acceso igualitario á cultura, a información, a educación e ao lecer contida neses documentos. As bibliotecas galegas poderán ser, en función da súa titularidade: 9\n10. ANTEPROXECTO DA LEI DE BIBLIOTECAS E DO PATRIMONIO BIBLIOGRÁFICO DE GALIZA a) Bibliotecas de titularidade pública: aquelas das que resulte titular as Administracións e demáis organismos públicos da Comunidade Autónoma e das súas entidades locais, incluídas as fundacións públicas. b) Bibliotecas de titularidade privada: aquelas das que resulte titular calquer persoa física ou xurídica de dereito privado. En función do seu uso, as bibliotecas poderán ser: a) Bibliotecas públicas: son aquelas bibliotecas abertas ao público en xeral, que prestan a toda a comunidade un servizo de lectura e información, sen máis restrición ao uso dos seus fondos e servizos que a que se derive da conservación e preservacion dos fondos patrimoniais. b) Bibliotecas de uso restrinxido: son aquelas bibliotecas que están ao servizo dunha institución ou grupo determinado de usuarios e usuarias. Terán esta consideración as bibliotecas universitarias, as de centros de ensino e as especializadas nunha materia ou área de coñecemento, agás que os seus titulares voluntariamente non limiten o acceso aos seus fondos. 2. Fondo bibliográfico. Conxunto de documentos bibliográficos reunido en función de criterios subxectivos ou de conservación. 3. Colección bibliográfica. Enténdese por colección bibliográfica, para os efectos desta lei, calquer fondo bibliográfico de interese especial que non teña o tratamento biblioteconómico propio das bibliotecas, tal como se establece nesta lei e na normativa de desenvolvemento. 4. Sistema de bibliotecas. O Sistema de Bibliotecas é o conxunto de órganos, medios e servizos bibliotecarios dun ámbito xeográfico concreto que ten por obxecto a prestación ordenada, eficiente e coordinada dunha oferta bibliotecaria diversificada e de calidade aos cidadáns. Un sistema poderá estar agrupar unha ou varias redes. 5. Redes de bibliotecas. Son grupos coordinados de bibliotecas que comparten políticas bibliotecarias comúns, así como recursos e servizos, coa fin de lograr a prestación do mellor servizo público disponible aos seus usuarios e usuarias. Unha biblioteca pode facer parte de distintas redes. 6. Cooperación bibliotecaria. Conxunto de políticas establecidas de común acordo entre os distintos sistemas, redes ou bibliotecas dependentes das diferentes administracións públicas ou de entidades privadas para planificar, aproveitar e desenvolver servizos bibliotecarios conxuntos. 7. Empréstimo bibliotecario. Enténdese por empréstimo a posta a disposicion de orixinais ou copias dunha obra para o seu uso por tempo limitado sen beneficio 1\n11. ANTEPROXECTO DA LEI DE BIBLIOTECAS E DO PATRIMONIO BIBLIOGRÁFICO DE GALIZA economico ou comercial directo nin indirecto, sempre que realice a traves de establecementos bibliotecarios accesibles ao publico. 8. Recursos de información. Son o conxunto de recursos que a biblioteca pon á disposición dos seus usuarios e usuarias. Será a suma dos documentos disponíbeis na propia biblioteca nos distintos soportes, ademáis de aqueles aos que a biblioteca lles facilita o acceso mediante o empréstimo interbibliotecario ou mediante os recursos electrónicos en liña. 9. Fondo documental bibliotecario. Conxunto de todos os documentos, calquer que sexa o seu soporte, que a biblioteca pon á disposición dos seus usuarios. 10. Documento bibliográfico. Documentos publicados ou creados para a súa difusión en calquera soporte e formato. Artigo 4. Principios de actuación en materia de bibliotecas. 1. Lealdade institucional. Na aplicación desta lei, os poderes públicos titulares de bibliotecas actuarán conforme aos principios de lealtade institucional, coordinación e colaboración, nos termos previstos no artigo 4 da Lei 30/1992, do 26 de novembro, de réxime xurídico das administracións públicas e do procedemento administrativo común, e no resto do ordenamento xurídico. 2. Igualdade no acceso e diversidade nos contidos culturais. Asimismo, os poderes públicos galegos facilitarán e fomentarán o acceso regular, gratuíto e continuado de todas as persoas e grupos en que estas se integren á cultura, desenvolvendo políticas bibliotecarias específicas respecto de grupos ou persoas desfavorecidos por razón de raza, língua, xénero, idade ou discapacidade. 3. Adaptación ao entorno dixital e multimedia. Os servizos bibliotecarios poderán ser prestados de maneira presencial ou mediante procedementos telemáticos, nos termos previstos na presente Lei. Os poderes públicos galegos impulsarán a dixitalización do material cultural e o seu acceso en liña a través das bibliotecas das que sexan titulares. 4. Transversalidade das políticas públicas de depósito cultural. Os poderes públicos galegos titulares de bibliotecas ou coleccións bibliográficas desenvolverán políticas de cooperación e colaboración con arquivos, museos e restantes institucións de depósito cultural de Galiza, para un máis eficaz acceso, uso e difusión dos seus respectivos fondos á cidadanía. 1\n12. ANTEPROXECTO DA LEI DE BIBLIOTECAS E DO PATRIMONIO BIBLIOGRÁFICO DE GALIZA TÍTULO II DO SISTEMA GALEGO DE BIBLIOTECAS Artigo 5. Definición do Sistema Galego de Bibliotecas. 1. O Sistema Galego de Bibliotecas é o conxunto de órganos, medios, redes e servizos bibliotecarios existentes en Galiza que, mediante relacións de cooperación e coordinación, actúan conxuntamente para fornecer servizos bibliotecarios de calidade en beneficio do pobo galego. 2. Integran o Sistema Galego de Bibliotecas: a) O órgano de dirección e coordinación do Sistema. b) Os órganos de cooperación, asesoramento e participación. c) A Biblioteca Nacional de Galiza. d) A rede de bibliotecas públicas de Galiza. e) As bibliotecas universitarias, as bibliotecas escolares de centros de ensino non universitario, e as bibliotecas especializadas. f) As bibliotecas de titularidade privada que se teñan integrado na Rede de Bibliotecas Públicas de Galicia mediante orde da Consellaría competente en materia de cultura, ou reciban dos poderes públicos subvencións en cuantía superior á metade do seu orzamento ordinario durante tres anos consecutivos ou cinco alternos. Artigo 6. Obrigas das bibliotecas integradas no Sistema. 1. Os titulares das biblioteca integradas no sistema, no ámbito das súas competencias, promoverán un desenvolvemento sostíbel, coherente, innovador e constante dos seus propios servizos bibliotecarios e garantirán o acceso dos cidadáns a un servizo bibliotecario público de calidade nas mellores condicións técnicas posíbeis. 2. Os fondos das bibliotecas integradas no Sistema Galego de Bibliotecas forman unha unidade de xestión ao servizo do pobo galego. Deberán cumprir as normas e regulamentos técnicos que se aproben polos órganos competentes para homoxeneizar e mellorar a oferta bibliotecaria en todo o territorio galego. 3. Os titulares das bibliotecas integradas no sistema deberán fornecerlle á Xunta de Galicia os datos sobre persoal, fondos, orzamentos, instalacións, equipamentos, servizos e usuarios e aqueles outros que se determinen regulamentariamente, coa finalidade da súa avaliación, elaboración estatística e difusión. 4. Asemade, deberán notificar á Biblioteca Nacional de Galiza a existencia das obras ou fondos bibliográficos de especial interese para Galiza. Artigo 7. Organo de dirección e coordinación. 1\n13. ANTEPROXECTO DA LEI DE BIBLIOTECAS E DO PATRIMONIO BIBLIOGRÁFICO DE GALIZA 1. A dirección e coordinación do Sistema Galego de Bibliotecas serán exercidas pola Consellería competente en materia de cultura, a través da Dirección Xeral que corresponda conforme ás normas organizativas. 2. Correspóndelle ao órgano administrativo de dirección e coordinación: a) O deseño e planificación da política bibliotecaria da Comunidade Autónoma, así como a definición das súas prioridades. Tramitará a tal efecto o Mapa de Bibliotecas Públicas de Galiza, documento que concretará o diagnóstico, valores, obxectivos, actuacions e prioridades da acción pública en materia de servizos públicos bibliotecarios de Galiza. b) A dirección das bibliotecas e servizos bibliotecarios da Xunta de Galiza, así como a tramitación e aprobación dos expedientes de creación de novas bibliotecas da Xunta de Galicia. c) No marco da Lei de Estatística de Galiza e dos plans estatísticos anuais da Xunta de Galiza, fixación dos criterios para a elaboración, tratamento, difusión e posterior uso das operacións estatísticas das bibliotecas de Galiza. d) A xestión do rexistro de bibliotecas. e) O apoio ao acceso ás redes da información, en particular de internet, das bibliotecas do sistema. f) Fixar as condicións técnicas das infraestruturas e dos espazos do servizo de biblioteca pública, fixar a política de desenvolvemento da colección, establecer as normas de tratamento técnico e difusión da información e dos fondos, no marco das directrices fixadas pola Biblioteca Nacional de Galicia, e garantir a interconectividade técnica e semántica das bibliotecas que integran o Sistema de Bibliotecas Públicas de Galicia. g) A organización de cursos de formación permanente de bibliotecarios e bibliotecarias, en colaboración coa EGAP ou con outras entidades públicas ou privadas. h) Inspección e tramitación dos expedientes sancionadores que procedan ao abeiro da presente Lei. i) A adopción de todas as medidas tendentes á protección, conservación, investigación, acrecentamento, fomento e difusión do patrimonio cultural de carácter bibliográfico de interese para Galiza, independentemente da súa titularidade. j) A tramitación dos expedientes de recoñecemento da condición de biblioteca privada de especial interese para Galiza. k) O impulso, a través do Consello de Cooperación Bibliotecaria de Galiza, da cooperación bibliotecaria entre as bibliotecas e sistemas redes bibliotecarias 1\n14. ANTEPROXECTO DA LEI DE BIBLIOTECAS E DO PATRIMONIO BIBLIOGRÁFICO DE GALIZA dependentes das diferentes administracións, ou de bibliotecas privadas sempre que sexan de uso público. l) Aprobar a identidade corporativa común da Rede de Bibliotecas Públicas de Galiza. m) Coordinar o sistema galego de bibliotecas respecto da adaptación aos cambios tecnolóxicos, sociais e profisionais que afecten aos servizos bibliotecarios. Artigo 8. Consello de Cooperación Bibliotecaria de Galiza. 1. O Consello de Cooperación Bibliotecaria de Galiza é o órgano colexiado mediante o cal se articula a cooperación entre as distintas administracions con competencias en materia de bibliotecas. Ademáis, será o órgano consultivo e asesor da Administración autonómica nas materias relacionadas co sistema galego de bibliotecas. 2. Adscrébese o Consello á Consellaría con competencias en materia de cultura. 3. A composición e organización do Consello será determinada regulamentariamente, garantíndose en todo caso a participación das administracións competentes e demáis institucións relevantes do Sistema Galego de Bibliotecas. Artigo 9. Funcións do Consello de Cooperación Bibliotecaria de Galiza. Son funcións do Consello: a) Actuar como órgano de información, consulta e asesoramento sobre as políticas bibliotecarias de Galiza. b) Propor ao órgano de dirección e coordinación do sistema a adopción de medidas para o mellor cumprimento dos fins do sistema galego de bibliotecas. c) Informar sobre a integración das redes de bibliotecas no Sistema Galego de Bibliotecas. d) Potenciar e fomentar a cooperación e a participación no Sistema Galego de Bibliotecas. e) Informar preceptivamente os proxectos de lei e de disposicións xerais referidas ás bibliotecas, así como o Mapa de Bibliotecas Públicas de Galiza. Artigo 10. A Biblioteca Nacional de Galiza. 1. A Bibioteca Nacional de Galiza é a biblioteca central do Sistema Galego de Bibliotecas, adscrita á Consellaría competente en materia de cultura através da Dirección Xeral de Creación e Difusión Cultural. 1\n15. ANTEPROXECTO DA LEI DE BIBLIOTECAS E DO PATRIMONIO BIBLIOGRÁFICO DE GALIZA 2. As súas funcións son: a) Recoller, conservar, enriquecer e difundir o patrimonio bibliográfico galego, a produción bibliográfica galega e a relacionada co ámbito lingüístico e temático galego. A tal efecto, será o centro directivo competente para coordinar a xestión do depósito legal e velar polo seu cumprimento. b) Xestionar unha colección de fondos de soporte ao empréstimo interbibliotecario. c) Favorecer a investigación científica e bibliográfia de carácter universal. d) Formar e dar a coñecer unha colección de publicacions de interese pola súa relación con Galiza. Con este obxectivo reunirá, conservará e difundirá a produción realizada fóra de Galiza, referente a ésta ou de especial interese para Galiza. e) Reunir, conservar e difundir as publicacións oficiais das institucións públicas galegas. f) Manter unha política axeitada de depósito, apoio, promocion e coordinación das tarefas de restauración, microfilmación e dixitalización do patrimonio bibliográfico galego de titularidade pública ou privada. g) Elaborar, manter e difundir a bibliografía nacional corrente e retrospectiva de Galiza e o Catálogo Colectivo do Patrimonio Bibliográfico Galego. h) Coordinar o acceso ás obras duplicadas e procedentes de expurgo das bibliotecas que integran o Sistema Galego de Bibliotecas. i) Constituir a biblioteca dixital galega e actuar como centro de referencia en materia de dixitalización do material cultural. A tal efecto, creará e xestionará un rexistro de obras dixitalizadas en Galiza e un repositorio OAI, que serán de obrigada actualización para todas as entidades e centros que acometan procesos de dixitalización. 3. A Biblioteca Nacional de Galiza adoptará os mellores medios tecnolóxicos disponíbeis para facilitar a accesibilidade en liña dos seus recursos, conforme ás recomendacións e criterios normalizados que se establezan a nivel comunitario e estatal. 4. A Biblioteca Nacional de Galiza terá un dereito de preferencia frente a calquer institución pública ou privada no reasentamento de bibliotecas e no depósito de fondos bibliográficos de interese galego procedentes doutras bibliotecas, públicas ou privadas, ou mesmo de persoas físicas ou xurídicas. 1\n16. ANTEPROXECTO DA LEI DE BIBLIOTECAS E DO PATRIMONIO BIBLIOGRÁFICO DE GALIZA Regulamentariamente desenvolveranse os procedementos de exercicio deste dereito de preferencia. 5. A Biblioteca Nacional de Galiza manterá relacións de colaboración e coordinación con outros centros ou organismos que dispoñan de fondos bibliográficos do seu interese ou que teñan obxectivos comúns con ela. 1\n17. ANTEPROXECTO DA LEI DE BIBLIOTECAS E DO PATRIMONIO BIBLIOGRÁFICO DE GALIZA TÍTULO III DA REDE DE BIBLIOTECAS PÚBLICAS DE GALIZA Capítulo I. Definición e estrutura. Artigo 11. Definición da rede. 1. A rede de bibliotecas públicas de Galiza é o conxunto organizado de bibliotecas e servizos bibliotecarios públicos de Galiza. Constitúe un subsistema operativo para o desenvolvemento e planificación da oferta bibliotecaria pública. 2. Forman parte da rede de bibliotecas públicas de Galiza: a) As bibliotecas públicas de titularidade estatal ou autonómica. b) As bibliotecas públicas de titularidade local. c) As bibliotecas de titularidade privada abertas ao público que sexan integradas na rede previa solicitude do titular mediante Orde da Consellaría competente en materia de cultura, que será publicada no Diario Oficial de Galiza. Consideraranse integradas as bibliotecas que reciban dos poderes públicos máis da metade do seu orzamento anual con cargo a axudas ou subvencións públicas durante tres anos consecutivos ou cinco alternos. 3. A rede de bibliotecas públicas de Galiza poderá dividirse en subredes, agrupadas polo seu ámbito territorial, funcional ou temático co obxecto de crear sinerxias e canles de coordinación da sua oferta bibliotecaria. Artigo 12. Estrutura da rede. 1. A rede de bibliotecas públicas de Galiza terá a seguinte estrutura: a) Bibliotecas centrais territoriais. b) Bibliotecas centrais municipais. c) Bibliotecas de bairro. d) Servizos bibliotecarios móbiles. 2. O Mapa de Bibliotecas Públicas de Galiza determinará, en función de criterios obxectivos, a tipoloxía á que se adscribe cada biblioteca da rede. Artigo 13. Bibliotecas centrais territoriais. 1\n18. ANTEPROXECTO DA LEI DE BIBLIOTECAS E DO PATRIMONIO BIBLIOGRÁFICO DE GALIZA 1. As bibliotecas centrais territoriais prestan servizos bibliotecarios integrais ao territorio no que están asentadas. Coordinan e prestan servizos comúns de asesoramento, empréstimo interbibliotecario e soporte técnico á rede de bibliotecas de ámbito inferior. 2. Por razóns de eficacia, as bibliotecas de ámbito inferior poderán encomendarlles aqueles aspectos materiais, técnicos ou de servizos propios da xestión bibliotecaria para os que carezan de medios técnicos idóneos para o seu desempeño, nos termos previstos no artigo 15 LPAC. Opcionalmente, poderán constituirse consorcios interadministrativos cando, para o desenvolvemento de actuacións e servizos bibliotecarios comúns, as administracións titulares estimen máis eficaz a creación dunha estrutura organizativa dotada de personalidade xurídica propia. Os estatutos do consorcio determinarán os seus fins e as particularidades do rexime orgánico, funcional e financieiro do mesmo, así como a proporción de participación dos integrantes do consorcio nos seus órganos de goberno. 3. Cada biblioteca central territorial deberá constituir, nun prazo de un ano desde a entrada en vigor desta Lei, un consello asesor e de participación, que terá como finalidade asesorar de maneira participativa no cumprimento das súas funcións ás direccións das mesmas. Este consello estará integrado polos responsábeis das bibliotecas de ámbito inferior e, no seu caso, polas organizacións de usuarios que se constitúan. Regulamentariamente se determinará a composición e competencias destes consellos. Artigo 14. Bibliotecas centrais municipais. 1. Os municipios de máis de 20.000 habitantes deberán prestar o servizo de biblioteca dun xeito descentralizado, a través dunha biblioteca central municipal, bibliotecas de bairro e/ou servizos bibliotecarios móbiles. 2. As bibliotecas centrais municipais coordinan as demáis bibliotecas e os servizos bibliotecarios dixitais e móbiles do municipio, consonte o que estableza o Mapa de Bibliotecas Públicas, e prestaranlles asesoramento e apoio. Artigo 15. Bibliotecas de bairro. 1. As bibliotecas de bairro son aquelas bibliotecas de titularidade municipal ou concertadas que cumpren as condicións necesarias para prestar o servizo de lectura pública nunha área determinada, e coordinan a súa actividade coa biblioteca central territorial ou a biblioteca central municipal correspondente. 1\n19. ANTEPROXECTO DA LEI DE BIBLIOTECAS E DO PATRIMONIO BIBLIOGRÁFICO DE GALIZA 2. Os concertos de bibliotecas de bairro realizaranse mediante convenio de colaboración coas entidades e asociacións privadas que cumpran os criterios mínimos que se establezan regulamentariamente. Artigo 16. Servizos bibliotecarios móbiles. Os núcleos de menor poboación poderán ser atendidos por servizos bibliotecarios móbiles, que dependen da Biblioteca Nacional, da biblioteca central territorial, da biblioteca central municipal máis próxima, e teñen como finalidade ofrecer o servizo de lectura pública en zonas onde non haxa punto de servizo fixo. Capítulo II. Rexime de prestación dos servizos bibliotecarios. Artigo 17. Definición das bibliotecas públicas integradas na Rede. A biblioteca pública é un servizo público básico que ten como finalidade ofrecer á cidadanía, en condicións de igualdade, gratuidade e continuidade, o acceso a un conxunto organizado de fondos bibliográficos e recursos informativos que posibilitan a información, a educación e a cultura. Artigo 18. Funcións das bibliotecas públicas. As funcións das bibliotecas públicas son: a) Pór á disposición dos cidadáns os seus fondos bibliográficos e recursos informativos de maneira libre e gratuíta, mediante a súa consulta en sala, en rede, ou mediante o seu empréstimo. Consideraranse servizos básicos das bibliotecas os definidos como tais nos estándares internacionais e estatais da materia. Non obstante, os servizos bibliotecarios que impliquen un coste singularizado, tales como a reprografía, o empréstimo interbibliotecario e acceso a bases de datos, poderán ser obxecto de prezo público nos termos previstos legalmente. b) Ofrecer en empréstimo ou acceso electrónico unha ampla colección de carácter xeral que dea resposta ás necesidades formativas, estéticas e informativas da cidadanía. Porén, por razóns de seguridade e conservación debidamente motivadas, poderá limitarse o acceso a unha parte deses fondos. c) Atender ás específicas necesidades culturais das persoas e grupos nos que se integren, promocionando a diversidade cultural e atendendo ás variábeis de idade, sexo e discapacidade. d) Prestar un apoio activo específico á cultura e lingua propias de Galiza. 1\n20. ANTEPROXECTO DA LEI DE BIBLIOTECAS E DO PATRIMONIO BIBLIOGRÁFICO DE GALIZA e) Desenvolver actividades de creación ou difusión cultural. f) Recoller, manter e difundir unha coleción de interese local e apoiar a creación cultural no seu territorio. g) Contribuir á creación dun espazo público de debate e educación social, que posibilite a normal expresión das libertades públicas e os dereitos fundamentais das persoas. h) Colaborar na elaboración e actualización permanente do catálogo colectivo bibliográfico de Galiza. Artigo 19. Obrigas dos titulares de bibliotecas públicas. 1. Os titulares ou, no seu caso, xestores das bibliotecas públicas integradas na rede deberán dotalas das instalacións, equipamento, mobiliario, fondos, persoal e orzamentos necesarios para o cumprimento eficaz das súas funcións e a satisfación dos dereitos dos usuarios. A tal efecto, gozarán de autonomía para fixar a estrutura orgánica e funcional máis axeitada para a satisfación das súas necesidades, nos termos previstos no presente título. 2. As bibliotecas integradas na rede terán o dereito e a obriga de instalar nun lugar visible da súa entrada o distintivo “Rede de Bibliotecas de Galiza”. Artigo 20. Rexime dos fondos bibliográficos 1. Constitúen os fondos bibliográficos das bibliotecas o patrimonio bibliográfico e demáis material cultural adscritos ao servizo público bibliotecario. Os fondos terán a condición legal de bens móbeis de dominio público. 2. A adquisición de obras e demáis material cultural para consulta e empréstimo obedecerá a criterios profisionais, de fomento da diversidade cultural e satisfación das demandas dos usuarios e usuarias. 3. Os centros adquirirán os seus fondos mediante procedementos transparentes e obxectivos, que garantan a maior rapidez e eficacia na satisfación das demandas dos usuarios e usuarias. Artigo 21. Dereitos e obrigas dos usuarios e usuarias do servizo bibliotecario público. 1. Os usuarios terán os seguintes dereitos: 2\n21. ANTEPROXECTO DA LEI DE BIBLIOTECAS E DO PATRIMONIO BIBLIOGRÁFICO DE GALIZA a) A usar de maneira gratuíta os servizos básicos da biblioteca, sen prexuízo do establecido na disposición adicional primeira desta Lei e na restante lexislación vixente sobre propiedade intelectual. b) A ter garantidos materiais e servizos adaptados a colectivos con discapacidades ou necesidades especiais. c) A ter un horario mínimo de prestación do servizo, que determinará para cada tipoloxía o Mapa de Bibliotecas Públicas de Galiza. d) A desfrutar de actividades de animación á lectura nas instalacións dispostas ao efecto. e) A solicitar da biblioteca a adquisición de material cultural e recursos de información que satisfagan as súas necesidades culturais. 2. Os usuarios terán as seguintes obrigas: a) Observar o comportamento axeitado para o bo funcionamento da biblioteca. b) Respectar os dereitos dos demáis usuarios da biblioteca, gardando o debido orde e compostura. c) Non facer uso dos servizos bibliotecarios para unha finalidade distinta das previstas para a tipoloxía da biblioteca d) Non sustraer os materiais e recursos da biblioteca, nin deteriorar o mobiliario. 3. As bibliotecas públicas establecerán e difundirán en cartas de servizos públicas os dereitos e obrigas concretos dos usuarios, así como os mecanismos de avaliación dos resultados do servizo público bibliotecario. Artigo 22. Normalización técnica. As bibliotecas públicas aplicarán os procedementos e programas normalizados de xestión bibliotecaria que determine o órgano coordinador do sistema para garantir a máxima interoperabilidade e normalización técnica. Artigo 23. Rexistro de bibliotecas e obriga estatística. 1. A Consellaría competente en materia de cultura levará un rexistro permanentemente actualizado das bibliotecas integradas na Rede, e elaborará as estatísticas da lectura pública en Galiza. 2. As persoas titulares das bibliotecas da rede terán a obriga de proporcionar a información relevante sobre persoal, fondos, orzamentos, instalacións, servizos, número e tipoloxía de usuarios e, en xeral, todas aquelas operacións contidas nos plans estatísticos anuais da Xunta de Galiza. 2\n22. ANTEPROXECTO DA LEI DE BIBLIOTECAS E DO PATRIMONIO BIBLIOGRÁFICO DE GALIZA Artigo 24. Inspección da Rede de Bibliotecas de Galicia Todos os centros integrados na Rede de bibliotecas públicas teñen o deber de lle facilitaren á Xunta, a través do órgano de dirección e coordinación, a información que se lles solicite para comprobar o cumprimento da normativa vixente, e permitirán o acceso e a actuación dos inspectores designados pola Xunta de Galicia. Artigo 25. Mapa de Bibliotecas Públicas de Galiza. 1. O órgano de dirección e coordinación do sistema será o responsábel de elaborar o Mapa de Bibliotecas Públicas de Galiza, no que se identificarán os servizos bibliotecarios disponíbeis, as necesidades de lectura pública e se planificará o tipo de servizos que lle corresponderá a cada poboacion conforme aos estándares internacionais e comunitarios. 2. O Mapa de Bibliotecas Públicas de Galiza será informado preceptivamente polo Consello de Cooperación Bibliotecaria de Galiza. A súa aprobación correspóndelle ao Consello da Xunta de Galiza, por proposta da Consellaría competente en materia de cultura, e deberá ser actualizado polo menos cada catro anos. 3. O Mapa de Bibliotecas Públicas identificará os criterios obxectivos e prioridades conforme aos que a Consellaría competente en materia cultural poderá realizar investimentos e outorgar axudas e subvencións de maneira directa ou en rexime de concorrencia competitiva en materia de bibliotecas. Artigo 26. Réxime xurídico dos bens inmóbeis destinados a biblioteca pública. 1. Decláranse de utilidade pública para os efectos da expropiación forzosa os edificios e terreos onde vaian ser instaladas dependencias de bibliotecas de titularidade pública. O recoñecemento en cada caso concreto dos bens e dereitos individualizados a expropiar será realizado por decreto da Xunta de Galiza. O recoñecemento poderá estenderse aos edificios e terreos contiguos cando así o requiran razóns de seguridade, funcionamento ou para facilitar a axeitada conservación dos inmobles ou dos bens que conteñan. 2. Os proxectos de obra nova para bibliotecas da rede deberán ser informados con carácter preceptivo polo servizo de supervisión de proxectos da Consellaría competente en materia de cultura, velándose polo cumprimento das condicións legal ou reglamentariamente establecidas. Artigo 27. Dotación e selección de persoal das bibliotecas da Rede. 2\n23. ANTEPROXECTO DA LEI DE BIBLIOTECAS E DO PATRIMONIO BIBLIOGRÁFICO DE GALIZA 1. Todas as bibliotecas integradas na Rede deberán contar co persoal técnico cualificado no ámbito da biblioteconomía e a documentación, en número suficiente para atender as distintas áreas funcionais, e cos medios humanos doutras categorías profesionais necesarios para o cumprimento dos fins e funcións da biblioteca. Os estándares de persoal serán fixados polo Mapa de Bibliotecas Públicas de Galiza. 2. As bases das convocatorias de acceso ás categorías de persoal cualificado das Bibliotecas da Rede deberán ser informadas con carácter preceptivo pola Consellería competente en materia de cultura. Asimismo, os tribunais de selección deberán incluir unha persoa nomeada polo órgano de dirección e coordinación. TÍTULO IV DAS BIBLIOTECAS UNIVERSITARIAS, ESCOLARES E ESPECIALIZADAS Artigo 28. Bibliotecas universitarias 1. As bibliotecas universitarias públicas son centros de recursos para a aprendizaxe, a docencia, a investigación e as actividades relacionadas co funcionamento e a xestión do ensino superior, que ten como funcións facilitar o acceso e a difusión dos recursos de información e colaborar nos procesos de creación do coñecemento, co fin de contribuír á consecución dos obxectivos da universidade. 2. As bibliotecas universitarias recollen fondos bibliográficos especializados, e prestan servizos aos membros da comunidade universitaria e, coa autorización previa do centro correspondente, aos particulares que o soliciten. 3. As bibliotecas universitarias coordinaranse co resto do sistema bibliotecario a través da Biblioteca Nacional de Galicia no ámbito dos procesos técnicos, a dixitalización e a protección dos fondos de especial valor cultural para Galicia, sen prexuízo doutras formas de cooperación que podan establecerse mediante convenio con outras bibliotecas para servizos comúns. Artigo 29. Bibliotecas escolares. 1. A Biblioteca escolar constitúe un recurso do centro educativo ao servizo dos procesos de ensino e aprendizaxe e do fomento da lectura. 2. A biblioteca escolar organiza e pon ao servizo de toda a comunidade escolar os fondos documentais existentes no centro, en soporte impreso, audivisual, multimedia ou calquera outro soporte ou medio de transmisión de contidos culturais ou informativos. 2\n24. ANTEPROXECTO DA LEI DE BIBLIOTECAS E DO PATRIMONIO BIBLIOGRÁFICO DE GALIZA 3. As súas funcións son: realizar a xestión técnica dos fondos documentais, segundo criterios estandarizados e adaptados ás características dos centros educativos; facilitar a formación de usuarios no uso da biblioteca e en educación documental, favorecer o asceso aos bens culturais e o fomento da lectura. 4. Todos os centros de ensino non universitario organizarán a súa biblioteca escolar, segundo as pautas que sobre e xestión técnica, programación de actividades, persoal, horarios, organización e financiamento se establezan mediante a normativa específica. 5. As bibliotecas escolares cooperarán coa rede de bibliotecas públicas, especialmente coa biblioteca ou bibliotecas da súa área de referencia, na creación e consolidación de dos hábitos de lectura, e na formación para o acceso á información, no marco do Mapa de Bibliotecas Públicas de Galiza. Artigo 30. Bibliotecas especializadas. 1. Son bibliotecas especializadas as bibliotecas que conteñan un fondo centrado, principalmente, nun campo específico do coñecemento. 2. As bibliotecas especializadas, que poden ser de titularidade pública ou privada, prestan un servizo público coas restricións que lles son propias, e coordínanse co resto do Sistema Bibliotecario nos termos que establece o artigo 47.2 para as bibliotecas universitarias. 2\n25. ANTEPROXECTO DA LEI DE BIBLIOTECAS E DO PATRIMONIO BIBLIOGRÁFICO DE GALIZA TÍTULO V DO PATRIMONIO BIBLIOGRÁFICO DE GALIZA Artigo 31. Definición do patrimonio bibliográfico de Galicia. 1. Forman parte do patrimonio bibliográfico de Galicia os bens seguintes, con independencia da súa titularidade ou da súa ubicación en bibliotecas públicas ou privadas: a) Por ministerio da Lei, as obras literarias, históricas, científicas ou artísticas publicadas en calquer soporte ou producidas para a súa difusión, xa sexan unitarias ou seriadas, así como os fondos e coleccións bibliográficas, cuxa antigüidade sexa superior a cen anos, ou das que non conste polo menos a existencia de tres exemplares en bibliotecas ou servizos públicos. Estas obras terán a consideración legal de bens móbeis de interese cultural, aos efectos de aplicación do seu rexime protector. b) As obras, fondos e coleccións bibliográficas de especial interese para Galiza, que, sen cumprir os requisitos anteriores, podan ser declarados ben de interese cultural ou bens catalogados, en función da súa relevancia cultural. 2. O procedemento de declaración de ben bibliográfico de especial interese para Galiza nas categorías de ben de interese cultural ou catalogado ou axustarase aos procedementos establecidos na normativa autonómica de patrimonio cultural. Non obstante, a competencia para iniciar o procedemento será exercida polo centro directivo competente en materia de libro e bibliotecas. Artigo 32. Rexime xurídico. 1. Os titulares de bens integrantes do patrimonio bibliográfico de Galiza ou de especial interese para Galiza estarán obrigados a colaborar coa Biblioteca Nacional de Galiza na súa identificación e inclusión no catálogo do patrimonio bibliográfico galego. 2. Asemade, os seus titulares estarán obrigados a permitir o acceso e inspección dos funcionarios do órgano de dirección e coordinacion do sistema aos efectos de comprobación do cumprimento das obrigas previstas na presente Lei. 3. O patrimonio bibliográfico de Galiza rexerase polas disposicións contidas neste título. No non previsto nel será de aplicación supletoria o rexime previsto na Lei de Patrimonio Cultural de Galiza para os bens móbeis, conforme ao criterio de maior protección. 2\n26. ANTEPROXECTO DA LEI DE BIBLIOTECAS E DO PATRIMONIO BIBLIOGRÁFICO DE GALIZA 4. Os bens integrantes do patrimonio bibliográfico serán obxecto de inscrición no catálogo colectivo do patrimonio bibliográfico. Artigo 33. Adquisición pública de patrimonio bibliográfico 1. Calquer venta de bens integrantes do patrimonio bibliográfico de Galiza estará sometida ao dereito de tenteo e retracto previsto na Lei de Patrimonio Cultural. O procedemento de exercicio de tenteo ou retracto será iniciado polo órgano competente en materia do libro e bibliotecas, e axustarase ás disponibilidades orzamentarias correntes ou de futuros da Xunta de Galicia. 2. Coa finalidade de acrecentamento e enriquecemento do patrimonio bibliográfico de Galiza, así como dos seus fondos e coleccións bibliográficas, a Biblioteca Nacional de Galiza presentará propostas singularizadas de compra-venda de bens que serán sometidas a informe da Comisión Superior de Valoración de Bens Culturais de Interese para Galiza, sen prexuízo das medidas de carácter económico– administrativas que se arbitren para permitir a adquisición inmediata de bens por motivos de salvagarda ou de urxencia. 3. As ofertas de compra-venda a instancias de terceiros deberán axustarse en todo caso á normativa de aplicación para o comercio e o tráfico de bens culturais. 4. Os fondos e coleccións bibliográficas resultantes de ab intestatos a favor da Comunidade Autónoma serán depositados na Biblioteca Nacional de Galicia, sen prexuízo da súa posterior ubicación noutras bibliotecas públicas en atención a criterios de interese público. Artigo 34. Depósitos. 1. Coa finalidade de propiciar o acceso de todos á cultura, a Biblioteca Nacional de Galiza desenvolverá unha política específica de estímulo dos depósitos voluntarios de bens integrantes do patrimonio bibliográfico de Galiza, conforme a súa capacidade de custodia e acceso. 2. Os depósitos voluntarios de bens do patrimonio cultural de Galiza instrumentaranse mediante convenios con persoas físicas ou xurídicas, nas que se regulará axeitadamente as obrigas e deberes de ambas as partes e as fórmulas de colaboración para a consecución do interese común de acceso á cultura. Estes convenios rexeranse pola presente Lei e, supletoriamente, polo Código Civil. 3. A Biblioteca Nacional de Galiza poderá recibir depósitos xudiciais, que quedan excluidos da regulación contida neste artigo, sen prexuízo da obriga de custodia e de aquelas outra obrigas esixibles pola lexislación vixente. 2\n27. ANTEPROXECTO DA LEI DE BIBLIOTECAS E DO PATRIMONIO BIBLIOGRÁFICO DE GALIZA 4. Cando os propietarios ou titulares de dereitos reais sobre bens mobles integrantes do patrimonio bibliográfico galego non executen as actuacións esixidas para a súa conservación, mantemento e custodia, a Consellería competente en materia de patrimonio cultural poderá ordenar, previa audiencia do interesado, o seu depósito na Biblioteca Nacional de Galiza en tanto no desaparezan as causas que orixinaron dita actuación. Artigo 35. Doazóns e legados A administración autonómica poderá aceptar, con destino á Biblioteca Nacional de Galicia, doazóns ou legados consistentes en bens do patrimonio bibliográfico galego. Estes donativos ou legados, previo informe favorable da Comisión Superior de Valoración de Bens Culturais de Interese para Galiza e do organismo económico- administrativo competente, poderán gozar, se é o caso, das exencións e beneficios tributarios previstos na lexislación de aplicación. Artigo 36. Saída de obras do patrimonio bibliográfico 1. Calquera saída de bens do patrimonio bibliográfico galego dos centros integrados na rede de bibliotecas de Galiza deberá ser previamente autorizada pola Consellería competente en materia de patrimonio cultural. A saída dun ben cultural do centro que ostente a súa custodia estará sempre condicionada á esixencia de garantir unhas perfectas condicións de conservación e seguridade durante o traslado e no seu destino temporal, así como á subscrición da correspondente póliza de seguro. 2. Para a saída de fondos custodiados en calidade de depósito, os centros deberán aterse, en todo caso, ao estipulado no documento que regula especificamente tal situación xurídica. Artigo 37. Da restauración e dixitalización do patrimonio bibliográfico. A restauración e a dixitalización de bens integrantes do patrimonio bibliográfico galego requirirá a autorización previa da Consellería competente en materia de cultura, que establecerá os estándares técnicos axeitados. No caso dos fondos propios custodiados en bibliotecas de titularidade ou xestión autonómica, dita autorización se considera implícita na aprobación da súa programación anual. 2\n28. ANTEPROXECTO DA LEI DE BIBLIOTECAS E DO PATRIMONIO BIBLIOGRÁFICO DE GALIZA TÍTULO VI RÉXIME SANCIONADOR Artigo 38. Infraccións 1. Constitúen infraccións administrativas en materia de bibliotecas as accións e omisións que se tipifican neste título. 2. As normas de desenvolvemento da lei poderán concretar, de acordo cos seus elementos esenciais, os tipos infractores regulados no presente título, sen que aqueles poidan, en ningún caso, afectar á natureza ou aos límites das sancións establecidas nesta lei. 3. Cando a acción ou omisión vulnere o réxime específico de protección outorgado aos bens culturais pola lexislación reguladora do patrimonio cultural de Galiza, aplicarase o réxime de infraccións e sancións previstos nela. Artigo 39. Infraccións leves Constitúen infraccións leves as seguintes accións ou omisións: a) A sustracción ilícita de materiais e recursos de información das bibliotecas. b) O deterioramento culposo ou doloso do mobiliario da biblioteca, dos seus materiais e recursos de información, así como do inmoble no que se ubique a biblioteca. c) As intervencións de restauración de patrimonio bibliográfico realizadas sen autorización da consellería competente en materia de cultura. d) O incumprimento inxustificado de deber de permitir o acceso dos usuarios para a consulta e estudo dos fondos das bibliotecas. Artigo 40. Infraccións graves Terán a consideración de infraccións graves: a) A negativa ou obstrución á actividade inspectora da consellería competente en materia de bibliotecas. b) A sustracción reiterada de materiais e recursos de información das bibliotecas. c) A sustracción de bens integrantes do patrimonio bibliográfico. 2\n29. ANTEPROXECTO DA LEI DE BIBLIOTECAS E DO PATRIMONIO BIBLIOGRÁFICO DE GALIZA d) A saída de bens do patrimonio bibliográfico galego sen autorización da consellería competente en materia de cultura. e) O incumprimento das obrigas de depósito legal ou das ordes de depósito forzoso. f) A realización de reproducións de fondos bibliográficos de titularidade autonómica sen autorización ou con incumprimento das condicións establecidas pola consellería competente en materia de cultura Artigo 41. Infraccións moi graves Terán a consideración de infraccións moi graves as accións ou omisións que vulneren as prescricións establecidas nesta lei e impliquen danos irreparables ou a perda total ou parcial dos bens do patrimonio bibliográfico de Galiza. Artigo 42. Responsabilidade das infraccións 1. Son responsables de infracción, aínda a título de mera inobservancia, as persoas físicas ou xurídicas que realicen as accións ou omisións tipificadas na presente lei. 2. Os titulares das bibliotecas serán responsables solidarios das infraccións cometidas polo seu persoal ou por outras persoas vinculadas á biblioteca por calquera outro título. Artigo 43. Sancións 1. As infraccións previstas nesta lei darán lugar a imposición das seguintes multas: Infraccións leves: sanción de ata 6.000€ Infraccións graves: sanción dende 6.001€ ata 60.000 € Infraccións moi graves: sanción de 60.001 € ata 150.000 €. 2. Sen prexuízo do disposto no apartado anterior, a contía da sanción non poderá ser en ningún caso inferior ao beneficio obtido como resultado da actuación infractora. 3. A gradación das multas deberá considerar as circunstancias agravantes ou atenuantes que concorran así como a existencia de intencionalidade e natureza ou importancia do dano ou prexuízo causado. 2\n30. ANTEPROXECTO DA LEI DE BIBLIOTECAS E DO PATRIMONIO BIBLIOGRÁFICO DE GALIZA 4. A resolución sancionadora, ademais de impoñer as multas que procedan, disporá todo o necesario para a restauración da legalidade vulnerada pola conduta obxecto do expediente sancionador. Artigo 44 Órganos competentes 1. A competencia para a imposición das sancións previstas no artigo anterior correspóndelle: a. Ao director xeral de Creación e Difusión Cultural: sancións de ata 6.000 €. b. A conselleira de Cultura: sancións comprendidas entre 6.001 ata 60.000 € c. Ao Consello da Xunta de Galiza: sancións superiores a 60.001€ 2. A Consellería de Cultura, sen prexuízo do disposto no presente artigo, emprenderá de oficio perante a fiscalía ou os órganos xurisdicionais competentes as accións penais que corresponden polos actos delictuosos en que puideren incorrer os infractores. Artigo 45. Procedemento 1. A iniciación do procedemento sancionador, sen prexuízo da superior autoridade da conselleira, realizarase por resolución da Dirección Xeral de Creación e Difusión Cultural, de oficio ou logo de denuncia de parte. 2. A tramitación do expediente sancionador, no que, en todo caso, se lle dará audiencia ao interesado, rexerase polo disposto no título IX da Lei 30/1992, do 26 de novembro, de réxime xurídico das administracións públicas e do procedemento administrativo común, e na súa normativa de desenvolvemento. Artigo 46. Prescricións de infraccións e sancións 1. As infraccións administrativas prescribirán aos dez anos de se cometeren ou descubriren no caso das moi graves, e aos cinco anos nos demais supostos. 2. As sancións prescribirán aos cinco anos no caso das moi graves e aos dous anos no demais supostos. 3. O prazo de prescrición das infraccións comezará a contarse desde o día en que a infracción se cometese ou descubrise. Interromperá a prescrición a iniciación, con coñecemento do interesado, do procedemento sancionador, reanudándose o 3\n31. ANTEPROXECTO DA LEI DE BIBLIOTECAS E DO PATRIMONIO BIBLIOGRÁFICO DE GALIZA prazo de prescrición se o expediente sancionador estivera paralizado máis dun mes por causa non imputable ao presunto responsable. 4. O prazo de prescrición das sancións comezará a contarse desde o día seguinte a aquel en que adquira firmeza a resolución pola que se impón a sanción. Interromperá a prescrición a iniciación, con coñecemento do interesado, do procedemento de execución, volvendo a transcorrer o prazo se aquel está paralizado durante máis dun mes por causa non imputable ao infractor. DISPOSICIÓNS ADICIONAIS Disposición adicional primeira. Dereitos derivados da propiedade intelectual. 1. Os titulares dos dereitos de autor non poderán oporse ás reproducións das súas obras, cando se realicen sen finalidad lucrativa por bibliotecas de titularidad pública ou integradas en institucións de carácter cultural ou científico e a reprodución se realice exclusivamente para fins de consulta, investigación ou conservación. 2. As bibliotecas de titularidade publica ou que pertenzan a entidades de interese xeral de caracter cultural, cientifico ou educativo sen animo de lucro, ou a institucions docentes integradas no sistema educativo galego, non precisarán autorizacion dos titulares de dereitos polos empréstimos que realicen. 3. Os titulares destes establecementos remunerarán aos autores polos empréstimos que realicen das súas obras na contia que se determine mediante Real Decreto, nos termos previstos na lexislación estatal básica. A remuneración farase efectiva a traves das entidades de xestión dos dereitos de propiedade intelectual. 4. Quedan eximidos da obriga de remuneración os establecementos de titularidade publica que presten servizo en municipios de menos de 5.000 habitantes, asi como as bibliotecas das institucions docentes integradas no sistema educativo galego. 5. A administración xeral do Estado, a comunidade autónoma galega e as as corporacions locais poderan acordar os mecanismos de colaboracion necesarios para o cumprimento das obrigas de remuneracion que afectan a establecementos de titularidade publica. 6. Non necesitará autorización do autor a comunicación de obras ou a súa posta á disposición de persoas concretas do público a efectos de investigación cando se realice mediante rede cerrada e interna a través de terminais especializados instalados a tal efecto nas bibliotecas e sempre que tais obras figuren nos seus fondos e non sexan obxecto de condicións de adquisición ou licenza. Todo isto, 3\n32. ANTEPROXECTO DA LEI DE BIBLIOTECAS E DO PATRIMONIO BIBLIOGRÁFICO DE GALIZA sen prexuízo do dereito do autor a perceber a remuneración equitativa que proceder legalmente para satisfacer os seus dereitos patrimoniais. Disposición adicional segunda. Patrimonio bibliográfico da Igrexa Católica. 1. Para a aplicación desta lei e as súas disposicións de desenvolvemento ao patrimonio bibliográfico de interese galego de titularidade da Igrexa católica ou doutras confesións relixiosas, estarase ao disposto nos convenios entre o Estado español e aquelas. 2. Non obstante, a Igrexa Católica estará obrigada a protexer, coidar, notificar a existencia e permitir o acceso aos inspectores e aos investigadores do patrimonio bibliográfico galego que obre no seu poder. 3. En función das disponibilidades orzamentarias, a Consellaría competente en materia cultural poderá establecer convenios específicos para dixitalizar e pór á disposición dos cidadáns os fondos bibliográficos da Igrexa Católica a través da Biblioteca Nacional de Galiza. DISPOSICIÓN TRANSITORIA O Mapa de Bibliotecas Públicas de Galiza aprobarase no prazo máximo de un ano desde a entrada en vigor da presente Lei. DISPOSICIÓN DERROGATORIA Quedan derrogadas todas as disposicións de igual ou inferior rango que se opoñan total ou parcialmente ao contemplado na presente lei e en particular a Lei 14/1989. Non obstante, namentras non se desenvolva regulamentariamente esta Lei, permanecerán en vigor as disposicións regulamentarias ditadas ao abeiro da Lei 14/1989, en todo o que non sexa contrario á presente Lei. Queda derrogado o Título VI da Lei 8/1995, de patrimonio cultural de Galiza. DISPOSICIÓNS DERRADEIRAS Disposición derradeira primeira Autorízase ao Consello da Xunta de Galiza, por proposta da Consellería de Cultura e Deporte, para ditar as normas regulamentarias expresamente previstas nesta lei e cantas outras sexan necesarias para o seu cumprimento. 3\n33. ANTEPROXECTO DA LEI DE BIBLIOTECAS E DO PATRIMONIO BIBLIOGRÁFICO DE GALIZA Disposición derradeira segunda Esta lei entrará en vigor aos vinte días da súa publicación no Diario Oficial de Galiza. 3\nOpcións 4º eso final\nPregunta para a súa resposta oral en Comisión 4.ª, Educación e Cultura.\nRespuesta Nota Consellería Educación 10 oct 2013\nPregunta para a súa resposta por escrito.


Puma Men’s Carson Men’s 2 Carson Sneaker, Blue Puma Black White-puma Black 98e87b0 - khalid-jaleel.site\nPuma Men’s Carson Men’s 2 Carson Sneaker, Blue Puma Black White-puma Black 98e87b0\nPuma Men’s Carson Men’s 2 Carson Sneaker, Blue Puma Black White-puma Black 98e87b0 - khalid-jaleel.site Ecological Sanitation Introduction\nDiadora Unisex Adults B. Elite Low-Top Sneakers Off White (Bianco Ottico/Bianco Candido) , Supra Cuba, Unisex Adults Low-Top Trainers Schwarz (BLACK - WHITE 002) , Fly London Men’s Serf114fly Trainers Black (Black) , Emporio Armani EA7 men s shoes leather trainers sneakers classic blu Blue Vans Authentic Pro Shoes Ochre/white , Le Coq Sportif ECLAT 89, Men s Hi-Top Sneakers Dress Blue , Asics Mens Gel-Kayano® 24 (2E) Shoes Black/Phantom/White Asics Men’s Aaron Gymnastics Shoes Grey (Feather Grey/Asics Blue) , Adidas Men s Matchcourt RX Skate Shoe Cblack/Ftwwht/Cblack , New Balance Men’s Ml840v1 Trainers Multicolour (Pigment) Asics Mens Dynaflyte 2 Shoes Black/White/Carbon Converse Unisex Adults’ CTAS Ox Trainers, Light Orchid/Light Orchid/White Pink (Light Orchid/Light Orchid 523) , Nike SB Check Solar Mens Trainers , Nike Men’s Air Max Motion Racer Trainers, Dust/Black-Cobblestone-Solar Blue (Blue Jay/Black-armory Navy-wolf Grey-sail) Levi s Turlock, Men’s Low Trainers Grey (Light Grey) adidas Men’s Stan Smith Cf Sneakers, Bianco White (Ftwr White/Ftwr White/Collegiate Royal) adidas Women’s Superstar 80S Metallic Pack Low-Top Sneakers Pale Nude Cork Toe , Vans Shoes M Gilbert Crockett P black/black/asphalt Levi s Men’s Clear Low-Top Sneakers, Regular Black Black (Regular Black 59) , Pepe Jeans Brother Zip, Men’s Hi-Top Trainers Blue (Marine 585) Dr. Martens Men’s Crewe Open Toe Sandals Black Gola Men’s Bullet Suede Trainers Blue (Navy/Tobacco) , Bugatti Men’s 342394616959 Trainers Green (Green/ Black) , Asics Men’s Aaron Gymnastics Shoes Off White (Bianco) , NIKE MENS NIKE RETALIATION TR Cool Grey Mtlc Cool Grey Black , adidas Men’s Cloudfoam Ultimate Bball Hi-Top Trainers Black (Cblack/Cblack/Ftwwht Cblack/Cblack/Ftwwht) Fly London Men’s Bato835fly Low-Top Sneakers Off-white (White) , DC Shoes Council Sd, Men s Low-Top Sneakers Navy , Geox Men’s U Wells a Trainers Beige (Taupe C6029)\nClarks Mansell Brown Mens Casual Shoes SZ 8 UK - New Mens Dr Keller Oyster Adjustable Sport Leather Sandals Cow Suede - , Cofra FW210-000.W46 Size 46 S1 P SRC New Suez Safety Shoes - Black - Ambitious 7585 Ankle Boots Man Black 39 - , adidas Men’s Gazelle Trainers Grey (Grey) , Solid Gear SG7500136 Safety shoes Delta GTX, Size 3.5, black - Supra Cuba, Unisex Adults Low-Top Trainers Gray - Grau (Grey / Black - White Gbk) Diadora Unisex Adults B. Elite Low-Top Sneakers Multicoloured (C4701 Bianco Ottico/Bianco Candido) Lloyd Men’s Baxley Trainers Braun (Ebony/Ocean) Nike Men’s Premier Ii (Fg) Footbal Shoes - Men Casual Shoes Low To Help Breathable Sets Of Feet Fashion Outdoor Casual Men s Shoes - , Josef Seibel Men’s Kongo Derbys - , adidas Unisex Adults’ Duramo Slide Beach and Pool Shoes - , Diadora Unisex Adults B. Elite Low-Top Sneakers C6647 - WHITE-RED-GREEN FIESTA CERAMICS , adidas Men’s Ultraboost Running Shoes, Weiß/Hellgrau Grey (Griper/Griper/Cartra) , Nike Men’s Air Max 95 Sneakerboot Running Shoes - , adidas Skateboarding 3ST.001, Grey One-Core Black-Footwear White, 8 - Kenneth Cole Men’s Design 10765 Classic Boots - rismart Men s Work Place Slip On Leather Loafers Shoes - Heavenly Feet Pateley - Black - Naturino Baby Boys’ TOC Velcro Trainers - Cofra JV036-000.W43 Size 43 S1 P SRC New Alien Safety Shoes - Black - Soulsfeng Trainers Men s Women s Sport Shoes Lace up Running Shoes Cushioning Breathable Fabric Mesh Black and Red Flat Shoes Grey Rossellini Men s Slip On Suede Leather Lined Western Heel Loafers Decorative Stitch Shoes Blue , Minitoo Boy s Men s Snake Stripe Slip-on Leisure Loafers Green Dr. Marten s 2216 PW, Men s Safety Shoes Black , Crocs Unisex Adult Classic Mules Pink (Candy Pink) Cotswold Ladies Sahara Boot Navy Suede Lace up Desert Boot Navy , Dalinfa Men s Fashion Business Dress Up Lace Up Shoes Brown Sheba 693 EC Low, Trekking Shoe S1P Size 43 - ,


O resultado das eleccións no Centro Gallego de Bos Aires dá vía libre á venda "urxente" da súa sede - Praza Pública\nSocios do CGBA, votando na sede da institución © A Terra\nA agrupación A Terra foi a vencedora nas eleccións celebradas este pasado luns no Centro Gallego de Bos Aires. Os comicios, claves para o futuro da institución, deron a vitoria á candidatura que defende a venda "urxente" do edificio do hospital como "única salvación" para que a entidade poida cancelar a súa elevada débeda --uns 50 millóns de euros--, garantir a asistencia sanitaria dos 4.000 socios que aínda quedan e salvagardar o seu importante patrimonio histórico e cultural.\nA agrupación A Terra obtivo o 67% dos votos fronte ao 31,5% da candidatura que agrupaba outras cinco asociacións\nA Terra, que se presentaba en solitario e liderada polo xornalista Ramón Suárez, obtivo case o 67% dos votos (754) fronte aos 31,5% (355) da candidatura na que se agruparon as asociacións Celta, Breogán, Unión Gallega, Salud y Cultura e Galicia. Houbo 18 sufraxios en branco ou nulos nunha xornada na que participaron 1.127 asociados, o 31,4% dun censo total de 3.591.\nAo superar o 50% dos votos do total de participantes, condición que el mesmo se puxera, e sendo o único candidato á presidencia, Ramón Suárez converterase en novo presidente do Centro Gallego. A súa proposta principal, tal e como aclarara nunha entrevista en Praza.gal, é a que a asemblea de representantes aprobara xa en decembro, "pero coa esixencia de que as cousas se fagan xa". "Non pode ser que despois de tantos meses non teñamos chegado a nada. Queremos pechar axiña e de vez a negociación para a venda do edificio do hospital", asegura respecto dunha inminente negociación co grupo Ribera Salud, que en colaboración coa Fundación Favaloro prevé facerse co emblemático edificio por algo máis de 50 millóns de euros.\nA candidatura vencedora e o que será novo presidente apostan por "pechar axiña e de vez" a venda do edificio para cancelar as débedas\nTerá que ser, precisamente, a asemblea de representantes quen dea o visto e prace á operación. Polo menos dous terzos dos 90 membros que forman parte deste órgano deberán aceptar unha futura venda que, segundo a que será nova directiva do CGBA, servirá para cancelar as débedas actuais e futuras e deberá implicar que se asegure a atención sanitaria dos socios "a perpetuidade" e o mantemento de boa parte do persoal. O Centro Gallego seguirá a existir como entidade mutual, responsable do mantemento e xestión de todo o patrimonio cultural e histórico da institución, incluído o gran panteón que a entidade posúe no cemitorio da Chacarita.\nCon todo, e ante a posibilidade apuntada por algunha agrupación de que se presentará unha oferta para a xestión do CGBA que non inclúe a venda, a nova directiva xa advirte de que estudará calquera posibilidade sempre que "se salden as débedas e se garanta a atencón da saúde dos socios".\n"Protagonizamos unha xornada con moita esperanza para a institución", di Suárez\nO CGBA é moito máis que os seus 34.000 metros cadrados, as seis plantas e os dous sotos do edificio. Como testemuña do que supuxo, garda nel medio cento de esculturas e estatuas, máis dun cento de pinturas de Castelao, Seoane, Colmeiro ou Maside, unha biblioteca de 20.000 volumes centrados en Galicia, un teatro histórico de case 400 butacas, un enorme arquivo fotográfico ou unha fonoteca con discursos de Otero Pedrayo, Cunqueiro ou Blanco Amor.\n"Protagonizamos unha xornada con moita esperanza para a institución", declarou Ramón Suárez durante as votacións, que se desenvolveron con total normalidade na sede do Centro.\nRamón Suárez vota no Centro Gallego © A Terra\nReportaxe Centro Gallego de Bos Aires\nO contrato para a xestión do hospital aclara que varios espazos do edificio permanecerán para sempre en mans da sociedade de emigrantes, incluído o cuarto onde morreu Castelao, mesmo se houbese un futuro novo comprador, que manterá o "dereito de uso" para a colectividade galega.


AD VINCIOS: I GALA DO DEPORTE CONCELLO DE GONDOMAR\nCelebróuse onte á noite a I Gala do Deporte Concello de Gondomar. Alí estivo a A.D. Vincios nominada en varias categorías.\nA noite non pudo saír millor para o noso clube, xa que acaparóu a gran maioría dos premios,resultado dun ano de intenso esforzo por parte de deportistas , adestradores , directiva e patrocinadores\nA Gala non puideron asistir Anxo Iglesias nin Andrés Torres por estar xogando partidos de 1ª Nacional este fin de semana en Avilés e León. Recolleron o premio Ángel Iglesias e Carlos Torres (pai e irmán respectivamente dos xogadores)\nGuiño especial a Ángel Iglesias , xogador e adestrador do clube , ao recoller o Premio a "Mellor Xogador Revelación Masculino menor de 18 anos"...\nMellores xogadores na categoría Tenis de Mesa\nMellor xogador revelación menor de 18 anos\nPublicado por Eva Vidal ás 12:31\nAnónimo 17:47 do 10 de abril de 2016\nEnhorabuena a todos los miembros del Club!!!!....(Celso Yáñez)